יפים ברונפמן

יפים ברונפמן (באנגלית: Yefim Bronfman; נולד ב-10 באפריל 1958) הוא פסנתרן ישראלי-אמריקאי יליד אוזבקיסטן, ברית המועצות.

חייו 
ברונפמן נולד בטשקנט, אוזבקיסטן ועלה לישראל בגיל 15. היה תלמידו של אריה ורדי באקדמיה למוזיקה ע"ש רובין בתל אביב. בהמשך היגר לארצות הברית, שם המשיך את לימודיו בג'וליארד, בבית הספר למוזיקה ופסטיבל מרלבורו ובמכון קרטיס למוזיקה, אצל רודולף פירקושני, ליאון פליישר ורודולף סרקין.
הופעתו הבינלאומית הראשונה הייתה בשנת 1975, עם התזמורת הסימפונית של מונטריאול בניצוח זובין מהטה. בשנת 1977 הופיע עם הפילהרמונית הישראלית הצעירה כסולן בסיור בדרום אפריקה בקייפטאון, דרבן ויוהנוסברג. הסיור ארך שבועיים. בשנת 1989 הופיע לראשונה בקרנגי הול ובשנת 1991 ניגן בסדרת רסיטלים עם אייזק שטרן. ברונפמן זכה בפרס גראמי בשנת 1997 על הקלטת שלושת הקונצ'רטי לפסנתר של בארטוק עם אסה-פקה סאלונן והתזמורת הפילהרמונית של לוס אנג'לס. 

ברונפמן הוא אף נגן נלהב של מוזיקה קאמרית וניגן עם הרבה הרכבים קאמריים ונגנים בכלים שונים.

במרץ 2006 ניגן ברונפמן את הקונצ'רטו לפסנתר מס' 1 של שוסטקוביץ' עם התזמורת הסימפונית של סן פרנסיסקו בניצוח מסטיסלב רוסטרופוביץ'.

ברונפמן היה בעבר אמן הבית של התזמורת הפילהרמונית הישראלית.

קישורים חיצוניים

 

 יוטיוב, יפים ברונפמן מנגן את הקונצ'רטו הרביעי לפסנתר של בטהובן 22 בנובמבר 2017
 אופוס 3 ארטיסטס, ביוגרפיה של יפים ברונפמן
 הפילהרמונית הישראלית, יפים ברונפמן

הערות שוליים

פסנתרנים ישראלים
פסנתרנים אמריקאים
פסנתרנים יהודים
יהודים זוכי פרס גראמי
ישראלים זוכי פרס גראמי
בוגרי בית הספר למוזיקה ע"ש בוכמן-מהטה, אוניברסיטת תל אביב
תלמידי אריה ורדי
מהגרים מישראל לארצות הברית
ישראלים ילידי אוזבקיסטן
התזמורת הפילהרמונית הישראלית
ישראלים שנולדו ב-1958